google/wiki40b huggingface dataset:
१०९१ ईसा पूर्व

१०९१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०९१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कैलाश चंद्र अग्रवाल

जीवनी

श्री कैलाशचंद्र अग्रवाल का जन्म 2 जनवरी 1947 को राजस्थान के उदयपुर जिले के भींडर नामक स्थान पर हुआ था। उनके पिताजी का नाम श्री मदनलाल अग्रवाल व माताजी का नाम सोहनदेवी था।

प्राप्त प्रमुख सम्मान

- विकलांगता के क्षेत्र में श्रेष्ठ कार्र्यो की लोकमान्यता के लिए राष्ट्रीय पुरस्कार तत्कालीन राष्ट्रपति डॉ॰ एपीजे अब्दुल कलाम से।
- गोडफ्रे फिलिप्स ब्रेवरी अवार्ड तत्कालीन उपराष्ट्रपति भैंरोसिंह शेखावत से।
- विकलांगता के क्षेत्र में श्रेष्ठ कार्यो के लिए राष्ट्रीय पुरस्कार।
- राज्यस्तरीय श्रेष्ठ सामाजिक पुरस्कार।
- उत्कृष्ट सामाजिक कार्र्यो के लिए भारत गौरव अवार्ड।
- राष्ट्रीय रत्न सम्मान
चेना

चेना (Proso millet) मोटा अन्न है। इसे 'पुनर्वा' भी कहते है। इसे सबसे पहले कहा उगाया गया, यह ज्ञात नही है, किंतु एक फसल के रूप में यह काकेशिया तथा चीन में ७,००० वर्ष पूर्व से उत्पादित किया जा रहा है। माना जाता है की इसे स्वतंत्र रूप से उगाया जाना सीखा गया होगा। इसे आज भी भारत, रूस, यूक्रेन, मध्य पूर्व एशिया, तुर्की तथा रोमानिया में बड़े पैमाने पे उगाया जाता है। इसे स्वास्थ्य रक्षक माना जाता है। इसमे ग्लूटेन नही होने से वे लोग भी इसे प्रयोग कर सकते है जिन्हें गेंहू से एलर्जी हो जाती है।
यह कई प्रकार के जलवायु में उग जाता है। बहुत कम जल की जरूरत होती है, तथा कई प्रकार की मृदा में उग जाता है। इसे उगने के लिए कम समय की जरूरत होती है, सूखे क्षेत्रों हेतु यह आदर्श फसल है, मुख्य अन्नो में यह न्यूनतम जल मांगती है, इसका पादप ४ फीट तक ऊँचा हो सकता है, बीज गुच्छो में उगते है तथा २-३ मिलीमीटर के होते है, ये पीले, संतरी, या भूरे रंग के हो सकते है। यधपि यह घास है लेकिन अन्य मोटे अन्नो से इसका कोई रिश्ता नही है।

उगाने का इतिहास

कँगनी की भाँति इस फसल के जंगली पूर्वजों की पहचान नही हो सकी है। फ़िर भी माना जाता है कि यह मध्य एशिया में से शेष विश्व में फ़ैली है | नवपाषाण युग में इसे उगाया जाने लगा था, जिसके प्रमाण जोर्जिया में मिलते है।

प्रयोग

यह उन मोटे अन्नो में से है जो अफ्रीका में नही उगाये जाते है, विकसित देशो में इसे पशु चारे के रूप में ही उगाते है।
पेंटल

पेंटल एक हिन्दी फिल्म अभिनेता हैं।
तालकटोरा

तालकटोरा जो कि जयपुर शहर में है। तालकटोरा के पास ही एक जगह है जिसे ब्रह्मपुरी के नाम से जाना जाता है । माना जाता है कि जयपुर शहर की नींव इसी ब्रह्मपुरी नामक स्थान से हुई । राजा जयसिंह के द्वारा बसाये इस शहर के कुछ जगह ब्राह्मण जाति के कुछ संतो को दान में दे दी थी। उसी के बाद इस  स्थान को ब्रह्मपुरी के नाम से जाना जाता है ।
रानी हंसाबाई

रानी हंसाबाई  मेवाड़ के राणा लाखा की रानी तथा मारवाड़ नरेश राव चुड़ा की पुुत्री थी।
इनका विवाह इनके भाई राव रणमल के कहनेे पर ही मेवाड़ के राणा लाखा केे साथ इस शर्त पर हुआ कि लाखा का ज्येष्ठ पुत्र कुंवर चूड़ा मेवाड़ राज्य  उत्तराधिकारी नहीं बनेगा, बल्कि लाखा व हंसाबाई से उत्पन्न पुत्र ही मेवाड़ का उत्तराधिकारी होगा , इसी शर्त के अनुसार आगेे चलकर राणा मोकल मेेेवाड़ के उत्तराधिकारी हुए।
मारवाड़ के इतिहास में पुनः एक बार राज्य को स्थापित करने का श्रेय हंसाबाई को दिया जाता है। हंसाबाई के द्वारा मेवाड़ और मारवाड़ के बीच आंवल-भांवल की संधि को सम्पन्न कराया। इस संधि के तहत रणमल राठौड़ के पुत्र  राव जोधा ने अपनी पुत्री श्रंगारदेवी का विवाह महाराणा कुम्भा  पुुत्र रायमल के साथ किया। इस प्रकार राव जोधा ने अपनी स्थिति को पुुनः मजबूत बना लिया।
आपेलीज़

आपेलीज़ प्राचीन पश्चिमी जगत्‌ का संभवत: सबसे महान चित्रकार। वह चौथी शताब्दी ई.पू. में हुआ और फिलिप तथा सिकंदर (पिता पुत्र) का समकालीन था, मकदूनिया का दरबारी कलाकार। वज्रधारी सिकंदर का उसका चित्र सिलिपस द्वारा कारी मल्लधारी सिकंदर की मूर्ति से कम महत्व का नहीं था। उसके मकदूनिया में बनाए अनेक चित्रों के नाम और असामान्य प्रशंसा प्राचीन इतिहासों में सुरक्षित है, यद्यपि इनमें किसी एक की भी असल या नकल प्रति आज उपलब्ध नहीं।
भारतीय नौसेना

स्वतंत्रता पश्चात्

स्वतंत्रताप्राप्ति के समय भारत की नौसेना नाम मात्र की थी। विभाजन की शर्तों के अनुसार लगभग एक तिहाई सेना पाकिस्तान को चली गई। कुछ अतिशय महत्व के नौसैनिक संस्थान भी पाकिस्तान के हो गए। भारत सरकार ने नौसेना के विस्तार की तत्काल योजना बनाई और एक वर्ष बीतने के पहले ही ग्रेट ब्रिटेन से 7, 030 टन का क्रूजर " दिल्ली" खरीदा। इसके बाद ध्वंसक " राजपूत", " राणा", " रणजीत", " गोदावरी", " गंगा" और " गोमती" खरीदे गए। इसके बाद आठ हजार टन का क्रूजर खरीदा गया। इसका नामकरण " मैसूर" हुआ। 1964 ई. तक भारतीय बेड़े में वायुयानवाहक, " विक्रांत" (नौसेना का ध्वजपोत), क्रूजर "दिल्ली" एवं "मैसूर" दो ध्वंसक स्क्वाड्रन तथा अनेक फ्रिगेट स्कवाड्रन थे, जिनमें कुछ अति आधुनिक पनडुब्बीनाशक तथा वायुयाननाशक फ्रिगेट सम्मिलित किए जा चुके थे। " ब्रह्मपुत्र", " व्यास", " बेतवा ", " खुखरी," " कृपाण", " तलवार" तथा " त्रिशूल" नए फ्रिगेट हैं, जिनका निर्माण विशेष रीति से हुआ है। " कावेरी", " कृष्ण" और " तीर" पुराने फ्रिगेट हैं जिनका उपयोग प्रशिक्षण देने में होता है। "कोंकण", "कारवार", "काकीनाडा" "कणानूर", "कडलूर", "बसीन" तथा "बिमलीपट्टम" से सुंरग हटानेवाले तीन स्क्वाड्रन तैयार किए गए हैं। छोटे नौसैनिक जहाजों के नवनिर्माण का कार्य प्रारंभ हो चुका है और तीन सागरमुख प्रतिरक्षा नौकाएँ, "अजय", "अक्षय" तथा "अभय" और एक नौबंध "ध्रुवक" तैयार हो चुके हैं। कोचीन, लोणावला, तथा जामनगर में भारतीय नौसेना के प्रशिक्षण संस्थान हैं। आई एन एस अरिहन्त भारत की नाभिकीय उर्जा पनडुब्बी है।

नेतृत्व

वर्तमानजुन 2019 में एडमिरल कर्मबीरसिंह भारत के नौसेनाध्यक्ष हैं।
नाननींग

विवरण

सन् २०१० में इसकी आबादी ६६,६१,६०० अनुमानित की गई थी और यहाँ हान, झुआंग, याओ, हुई, मियाओ और दोंग जाति के समुदाय रहते हैं। यहाँ गर्म और नम गर्मियाँ होती हैं और जुलाई-अगस्त में औसत अधिकतम तापमान ३३ सेंटीग्रेड है। सर्दियाँ ज़्यादा कड़क नहीं होती और जनवरी में औसत न्यूनतम तापमान १० सेंटीग्रेड है। कभी-कभार पाला तो पड़ता है लेकिन बर्फ़ कभी नहीं। यह शहर योंग नदी के किनारे बसा हुआ है जो आगे चलकर यु नदी में और फिर शी नदी में मिल जाती है। इसके ज़रिये छोटी किश्तियों से ग्वांगझोऊ तक आया-जाया सकता है। शहर में बहुत से बादाम के पेड़ हैं और गुड़हल (जपा या हाईबिस्कस) के झाड़ जगह-जगह दिखते हैं।
बेज़ार

इतिहास

बेज़ार की मांग इसलिए थी क्यूंकि ये माना जाता था कि ये सभी प्रकार के ज़हर की काट है। ये माना जाता था की एक पानी के गिलास में अगर बेज़ार डाल दिया जाये तो वो पानी किसी भी ज़हर को बेअसर कर सकता था। बेज़ार फ़ारसी भाषा के शब्द pâdzahr (پادزهر) से लिया गया है, जिसका शाब्दिक अर्थ है "जहर से संरक्षण."
1575 में, एक शल्य-चिकित्सक Ambroise Paré ने बेज़ार के गुणों को परखने के लिए एक प्रयोग का वर्णन किया। उस समय में ये माना जाता था की बेज़ार किसी भी ज़हर को बेअसर kar सकता था, पर Paré मानते थे की ये नामुमकिन था। उसी समय Paré के दरबार का एक बावर्ची चांदी का सामान चुराते हुए पकड़ा गया। शर्महोकर उसने ज़हर खाने के लिए तैयार हो गया। उसने बेज़ार का इस्तेमाल किया, पर कोई फायदा नही हुआ और सात घंटे बाद उसकी मृत्यु हो गयी। Paré ने साबित कर दिया कि बेजोअर पत्थर सभी विष का इलाज नहीं कर सकता जैसा की उस समय में सामान्यतः माना जाता था।
इंग्लैंड के एक प्रसिद्ध केस में एक नए नियम की घोषणा की गयी। Jac. कावेअत एम्प्टर जिसका अर्थ है कि "खरीदार सावधान रहे " कि जो सामान वो खरीद रहे है वो खरे और प्रभावी है या नही. केस के अनुसार एक खरीदार ने विक्रेता पर नकली बेज़ार बेचने का आरोप में मुकदमा दायर किया। (खरीदार को नकली बेज़ार का पता कैसे चला इस बात का विवरण रिपोर्ट में नही दिया गया।) बेज़ार की जादुई ताकतों पर न्यायिक संदेह की वजह से ये आदेश जायज़ माना जा सकता है। मगर ये आदेश उपभोगता संरक्षण नियम और अस्पष्ट वार्रन्टी नियम के लिए उन्नीसवी शताब्दी में एक बाधा बन गया।
Merck की चिकित्सा पुस्तिका के अनुसार कच्चा पेर्सिम्मों (एक प्रकार का फल) खाने के कारण आंतो में बेज़ार बन सकता है जिसे हटाने के लिए सर्जरी की ज़रुरत पड़ती है।
शान्तिनगर

शान्तिनगर नेपालके मेची अंचलके झापा जिला का एक गाँव विकास समिति है।
एंड फ्लिक्स

इतिहास

इस चैनल से पहले ज़ी का अंग्रेजी में ज़ी स्टुडियो ही मुख्य चैनल था, जिसे 2005 में शुरू किया गया था और 3 जून 2018 को बंद कर दिया गया। इसके स्थान पर एंड फ्लिक्स को शुरू किया गया, लेकिन इसके पहले फिल्म के प्रसारण तक इसमें परीक्षण किया जा रहा था। इसमें पहला फिल्म "स्पाइडरमैन: होमकमिंग" था, जिसका प्रसारण 3 जून 2018 को किया गया था, उसके बाद से चैनल में विज्ञापन भी शुरू कर दिया गया।
बोना चोर का किला ( अलीगढ़ किला )

अलीगढ़ का किला इस क्षेत्र में भारत के सबसे मजबूत किलों में से एक माना जाता है।यह इब्राहिम लोधी के दरबार में पीठासीन राज्यपाल के पुत्र द्वारा 16 वीं सदी में बनाया गया था।जीटी रोड पर स्थित यह किला एक नियमित बहुभुजाकार की तरह है तथा इसके चारों ओर एक बहुत गहरी खाई है।
बाद के वर्षों में, किले के और अधिक विस्तार और इसकी सीमाओं को मजबूत करने के लिए कई बार फिर से बनाया गया।18 वीं सदी में, माधवराव सिंधिया प्रथम के शासनकाल में इसका प्रयोग सैनिकों को यूरोपीय युद्ध तकनीक सिखाने हेतु एक प्रमुख प्रशिक्षण केंद्र के रूप में किया गया। ब्रिटिश शासन के खिलाफ 1857 के विद्रोह के लिए भी इस स्थल का प्रयोग किया गया था।हालांकि, सैनिकों ने अपने अधिकारियों की हत्या नहीं की।
यह किला भारतीय और फ्रांसीसी शैली की वास्तुकला के मिश्रण का दावा करता है। अब यह अलीगढ़ मुस्लिम विश्वविद्यालय, और विशेष रूप से, वनस्पति विज्ञान विभाग के नियंत्रण में है।भीतरी आंगन में एक वनस्पति उद्यान और अन्य बागानों की किस्में है।

इतिहास

1524-25 में इब्राहिम लोधी के कार्यकाल में किले की नींव रखी गई थी। यूरोपीय स्थापत्य कला में गढ़ने के लिए 1759 में किले का पुनर्निर्माण माधव राव सिंधिया के जमाने में हुआ। उन्होंने इसकी जिम्मेदारी फ्रेंच कमांडेंट काउंट बेनोइट और कुलीयर पेरोन को दी। फ्रेंच इंजीनियरों की भी मदद ली गई। किले की कमान मीर सादत अली के हाथों में थी। चार सितंबर 1803 में ब्रिटिश जनरल लेक ने आक्रमण करके किले पर कब्जा कर लिया। युद्ध में मारे गए ब्रिटिश अफसरों के नाम यहां के शिलालेख में आज भी दर्ज हैं। कालांतर में अलीगढ़ किला 'बौना चोर का किला' हो गया। एएमयू की देखरेख में होने के कारण अब इसे एएमयू किला भी कहने लगे हैं।

यातायात

बोना चोर का किला देखने हेतु यातायात की समुचित व्यवस्था है यहां जाने पर किला के अंदर प्रवेश करने पर गेट पर पहचान पत्र दिखाना पड़ता है जो कि अलीगढ़ मुस्लिम यूनिवर्सिटी मैं पढ़ने वाले छात्र छात्रा या शिक्षक किला के अदर प्रवेश करने की अनुमति है या फिर अन्य पर्यटक के लिए स्वयं अनुमति लेनी पड़ेगी पुरानी चुंगी के पास से तभी आप किले के अंदर प्रवेश कर सकते हैं
राष्ट्रपति निलयम

इतिहास

इस भवन का निर्माण वर्ष १८६० में निज़ाम नजीर -उद-दौला द्वारा किया गया था। ब्रिटिश शासन में यह भवन ब्रिटिश रेजिडेंट के रूप में जाना जाता था। वर्ष 1948 में जब हैदराबाद रियासत भारत में विलीन हुयी तब से यह भवन राष्ट्रपति निलयम के रूप में जाना जाता है।

भवन

यह भवन ९० एकड़ के क्षेत्रफल में फैला हुआ है जिसमें १६ कमरे आवासीय हैं तथा एक मंजिल का भवन है। दर्शकों के लिए अलग से कमरे बने हुए हैं। इस भवन के अन्तर्गत डाइनिंग हॉल , दरबार हॉल ,सिनेमा हॉल आदि कक्षों का निर्माण किया गया है।

पोषण

इस उद्यान में आम, चीकू, अनार, अमरूद, आंवला, नारियल आदि वृक्ष हैं।

हर्बल

इस उद्यान का उद्घाटन वर्ष २००९ में हुआ जो ७,००० वर्ग मीटर में फैला हुआ है। इसमें सर्पगंधा, धनिया, चंदन, रजनीगंधा, चमेली, कालमेघ , तुलसी आदि औषधीय पौधे पाए जाते हैं।
प्रश्नवाचक वाक्य

प्रश्नवाचक वाक्य, वाक्य का एक प्रकार है। जिस वाक्य में प्रश्न पूछ ने का भाव हो उसे प्रश्नवाचक वाक्य कहते हैं।
थलचिन्ह

थलचिन्ह (landmark) किसी ऐसी प्राकृतिक या कृत्रिम आकृति या वस्तु को कहा जाता है जिसका प्रयोग नौवहन (नैविगेशन) में स्थान बताने या समझने के लिये करा जाए। अक्सर यह कोई दूर से नज़र आने वाला और आसानी से पहचाना जाने वाला वृक्ष, स्थापत्य, पर्वत, झील, मीनार, इत्यादि हो सकता है।
हर्बर्ट क्लेबर

हरबर्ट डेविड क्लेबर (19 जून, 1934 - 5 अक्टूबर, 2018) एक अमेरिकी मनोचिकित्सक और मादक द्रव्यों के सेवन से सम्बन्धित शोधकर्ता थे। उन्होंने 1968 से 1989 तक येल विश्वविद्यालय में ड्रग डिपेंडेंस यूनिट की स्थापना और नेतृत्व किया, जहां वे मनोचिकित्सा के प्रोफेसर थे। फिर उन्होंने व्हाइट हाउस में राष्ट्रीय औषधि नियंत्रण नीति के कार्यालय में डिमांड रिडक्शन के उप निदेशक के रूप में ढाई वर्ष तक सेवा की।
सन्त निकोलस

संत निकोलस शताब्दियों से मध्य पूर्व तथा समस्त यूरोप में अत्यंत लोकप्रिय संत थे, जो बच्चों, कुमारियों, मल्लाहों तथा बहुत से नगरों के संरक्षक माने जाते हैं।
सन्त निकोलस का पर्व ६ दिसम्बर को पड़ता है। जर्मनी, स्विट्जरलैंड, हॉलैंड आदि में उस पर्व में बच्चों को उपहार मिलते हैं और उन्हें विश्वास दिलाया जाता है कि संत निकोलस ये उपहार देने आते हैं। अमरीका तथा इंग्लैड में उसी रिवाज को क्रिस्मस के अवसर पर रखा गया है। वहाँ का संता क्लॉस अथवा फादर क्रिस्मस मूलत: संत निकोलस ही है। उनके विषय में प्रचलित अधिकांश दंतकथाओं का कोई ऐतिहासिक आधार नहीं है। इतना ही ज्ञात होता है कि वह चतुर्थ शताब्दी ई. में एशिया माइनर के मीरा नामक नगर के विशप थे जो परोपकार के कार्यों के कारण विख्यात थे। उनका अवशेष ११वीं शताब्दी में इटली के बारी नामक नगर में लाया गया था जो वहाँ के संत निकोलस नामक महामंदिर (बैसिलिका) में सुरक्षित है।
लखीमपुर खीरी जिला

विवरण

ज़िला भारत-नेपाल सीमा और पीलीभित, शाहजहांपुर, हरदोई, सीतापुर एवं बेहरच जिलों से घिरा हुआ है। पहले इस जगह को लक्ष्मीपुर जिले के नाम से जाना जाता था। पुराने समय में यह ज़िला खर के वृक्षों से घिरा हुआ था। अत: खीरी नाम खर वृक्षों का ही प्रतीक है। यहां के प्रमुख पर्यटन स्थलों में गोला, देवकाली, लिलौटीनाथ और फ्रांग मंदिर आदि विशेष रूप से प्रसिद्ध है। क्षेत्रफल की दृष्टि से यह ज़िला उत्तर प्रदेश के सबसे बड़े जिलों में से हैं। उत्तर प्रदेश की राजधानी, लखनऊ यहाँ से 135 किमी की दूरी पर है।  दुधवा राष्ट्रीय उद्यान लखीमपुर खीरी ज़िले में है।
मॉनमाउथ टाउन काउंसिल

मॉनमाउथ टाउन काउंसिल (अंग्रेज़ी: Monmouth Town council, हिन्दी: मॉनमाउथ नगर परिषद) परंपरागत काउंटी नगर मॉनमाउथ, वेल्स, यूनाइटेड किंगडम की निगम परिषद है। परिषद में कुल 16 सदस्य होते हैं, जो हर चार वर्ष में शहरी स्तर पर हुए मतदान द्वारा चुनें जाते हैं। परिषद के कार्यालय शायर हॉल में स्थित हैं, एक प्रथम ग्रेड सूचीबद्ध इमारत जिसका स्वामित्व मॉनमाउथशायर काउंटी काउंसिल के पास है। परिषद का प्रमुख महापौर होता है। वर्तमान समय में महापौर का स्थान गैरी ब्राइट के पास है तथा उप महापौर हैं टॅरी क्रिस्टोफर, दोनों ही 9 मई 2011 को हुई परिषद की वार्षिक आम सभा में चुनें गए थे।

इतिहास

विलियम विजयी के शासन में मॉनमाउथ में क्षेत्र और इसके संसाधनों को नियंत्रित करने के लिए एक किला बनाया गया था। मध्ययुगीन समय में किले और बेनेडिक्टिन प्रायरी के अलावा शहर में ब्र्ज़सिस का पद भी था। ब्र्ज़सिस का बाजार में व्यापार पर अनन्य नियंत्रण था। इस बाजार पर एकाधिकार के कारण एक स्थानीय सरकारी संगठन का उदय हुआ, जिसने बाद में परिषद का रूप ले लिया।

महापौर

मॉनमाउथ के मेयर परिषद के प्रधान की उपाधि है। निवर्तमान महापौर गैरी ब्राइट हैं, जो परिषद की 9 मई 2011 को हुई वार्षिक आम सभा में सर्वसम्मति से चुने गए थे। टॅरी क्रिस्टोफर परिषद के उप महापौर हैं।

परिषद के सदस्य

मॉनमाउथ में कुल चार वार्ड हैं। शहर चार काउंटी पार्षदों को इन वार्डो से मॉनमाउथशायर काउंटी काउंसिल के लिए चुनता हैं। परिषद में कुल 16 सदस्य होते हैं, जो हर चार वर्ष में शहरी स्तर पर हुए मतदान द्वारा चुनें जाते हैं। ड्राईब्रिज को छोड़कर प्रत्येक वार्ड के परिषद में चार प्रतिनिधि होते हैं, ड्राईब्रिज के परिषद में तीन सदस्य हैं।
फलटण

परिवहन

यहाँ एक हवाई अड्डा हे जहाँ छोटे हवाई जहाज आपात कालीन परिस्थिति में उतर सकते हैं
होटल-
जेक्सन इन, महाराजा  ये होटल है।
शांतिदूत एडगर

राज ग्रहण

एडगर एडमंड प्रथम और उनकी रानी शाफ्ट्सबरी की ऍल्फ्गिफु बेटा था। सन ९४६ ईसवी में राजा एडमंड की मृत्यु के पश्चात एडगर के चाचा ईडरेड ने ९५५ ईसवी तक इंग्लैंड पर शासन किया। ईडरेड के बाद उसके भतीजे ईडविग ने इंग्लैंड की सत्ता संभाली जो एड्गर का ज्येष्ठ भाई था।
ईडविग लोकप्रिय राजा नहीं था और उसका शासन राज्य के कई कुलीनों व गिरिजाघर के पादरियों मुख्यत: संत डंस्टन और प्रमुख पादरी ओडा के विवाद चलता रहा। ९५७ ई०पू० में मर्सिया के थेन्स और नॉर्थम्ब्रिया ने अपनी निष्ठा ईडविग के बजाए एडगर के प्रति कर ली। कुछ कुलीन परिवारों ने मिलकर थेम्स नदी के उत्तरी क्षेत्रों व राज्यों का राजा एडगर को घोषित कर दिया।अक्टूबर ९५९ में ईडविग की मृत्यु के पश्चात एडगर इंग्लैंड का राजा बन गया।

सरकार

एडगर के पहले कार्यों में से एक था संत डन्स्टन को निर्वासन से वापस बुलाना और उन्हें पहले वॉरसेस्टर और बाद में लंदन का पादरी और अंतत: कैंटरबरी का प्रमुख पादरी बनाना था। डंस्टन एडगर के पूरे शासनकाल में उसके प्रमुख सलाहकार रहे। एडगर स्वंय जैसा भी रहा हो उसका शासनकाल मुख्यत: शांतिपूर्ण रहा। इंग्लैंड का साम्राज्य स्थापित हो चुका था और अएडगर ने अपने पूर्वजों द्वारा पाई गैइ राजनीतिक एकता को संग्रहित और सुरक्षित किया। उसके शासन के अंत तक इंग्लैंड इतना एकजुट हो चुका था कि अब उसका कुलीन परिवारों व सामंतों के आपसी झगडों, राजपरिवार की लडाईयों की वजह से दुबारा टूटना बहुत मुश्किल था। विलियम ब्लैकस्टोन लिखते हैं कि राजा एडगर ने पूरे इंग्लैंड में मापन का एक समान पैमाना स्थापित कर दिया था। जॉर्ज मोलीनीअक्स के अनुसार एडगर का शासनकाल इंग्लैंड के संस्थागत ढाँचे के विकास के लिये अल्फ्रेड या ऍथेलस्तन के मुकाबले ज्यादा महत्वपूर्ण व अनुकुल समय था जो कि ग्यारहवीं शताब्दी के राजसी शासन के लिये मूलभूत आधार बना।

बेनेडिक्टाइनी सुधार

अंग्रेजी बेनेडिक्टाइनी सुधार जिसने इंग्लैंड के मठवासियों में बेनेडिक्टाइनी शासन की नींव रखी डंस्टन, ऍथेलवोल्ड और ओसवाल्ड के समय में बहुत तेजी से फली फूलीं। (इतिहासकार इस आंदोलन के महत्व व काल पर अभी भी चर्चाएँ करते हैं।)
द्वि-विम समष्टि

द्वि-विम समष्टि भौतिक ब्रह्माण्ड के समतलीय प्रक्षेप का ज्यामीतिय प्रतिमान है जिसमें हम रहते हैं। दो विमाओं को सामान्यतः लम्बाई और चौड़ाई कहते हैं। दोनों दिशाएँ एक ही समतल में स्थित होती हैं।
भौतिक विज्ञान और गणित में n-विमिय समष्टि में किसी बिन्दु की स्थिति को व्यक्त करने के लिए एक n वास्तविक संख्याओं के अनुक्रम प्रयुक्त किया जाता है। जहाँ n = 2, होने पर प्राप्त स्थिति को द्वि-विम समष्टि अथवा २डी कहा जाता है और इसे यूक्लिडिय समष्टि दृष्टिकोण भी कहा जा सकता है।
भौतिक विज्ञान में द्वि-विम समष्टि अंतरिक्ष के समतलीय निरूपण को कहा जाता है जिसमे हम निवास करते हैं और इसे द्विविम समष्टि कहा जाता है।

बहुस्थलिकता

दो विमाओं में, अनन्त रूप से समबहुभुज परिभाषित किये जा सकते हैं। जिनमें से कुछ प्रारम्भिक निम्न प्रकार हैं:

द्वि-विम समष्टि में निर्देशांक प्रणाली

सर्व-प्रचलित निर्देशांक पद्धति कार्तीय निर्देशांक पद्धति, ध्रुवीय निर्देशांक पद्धति और भूगोलीय निर्देशांक प्रणाली हैं।
पृथ्‍वी प्रणाली वि‍ज्ञान संगठन

भारत में पृथ्‍वी के वि‍भि‍न्‍न घटकों के बीच मजबूत संबंधों, उदाहरणार्थ वातावरण, महासागर, साइरो‑स्‍फीयर और जि‍यो‑स्‍फीयर, के महत्‍व को स्‍वीकार करते हुए पृथ्‍वी वि‍ज्ञान मंत्रालय को 2006 में गठि‍त कि‍या गया था। इसके तुरंत बाद वर्ष 2007 में एक वास्‍तवि‍क संगठन अस्‍ति‍त्‍व में आया। यह था - पृथ्‍वी प्रणाली वि‍ज्ञान संगठन (Earth System Sciences Organisation / ESSO / एस्‍सो) जो मंत्रालय का प्रशासनि‍क अंग था।
इसके अंतर्गत भू वि‍ज्ञानों की तीन प्रमुख शाखाएं हैं –
(1) महासागर वि‍ज्ञान एवं प्रौद्योगि‍की,
(2) वातावरण वि‍ज्ञान एवं प्रौद्योगि‍की और
(3) भू वि‍ज्ञान एवं प्रौद्योगि‍की।
इस प्रयास का एकमात्र उद्देश्‍य था पृथ्‍वी की प्रक्रि‍याओं संबंधी वि‍भि‍न्‍न पक्षों पर आमूल वि‍चार करना ताकि‍ पृथ्‍वी प्रणाली की वि‍भि‍न्‍नताओं को समझा जा सके और मौसम, जलवायु तथा जोखि‍मों की भवि‍ष्‍यवाणी में सुधार कि‍या जा सके।

कार्य

इसका प्रमुख कार्य मौसम, जलवायु और जोखि‍म की भवि‍ष्‍यवाणी का वि‍कास और सुधार था ताकि‍ सामाजि‍क, आर्थि‍क और पर्यावरणीय फायदा मि‍ल सके। इसके अलावा जलवायु परि‍वर्तन, जलवायु कार्यों और एकीकृत हि‍मालयी मौसम वि‍ज्ञान संबंधी पक्षों का अध्‍ययन करना भी इसकी परि‍धि‍ में था। एस्‍सो का एक दायि‍त्‍व यह भी है कि‍ वह समाज के सामाजि‍क‑आर्थि‍क लाभ के लि‍ए सामुद्रि‍क संसाधनों की खोज उसके दोहन का भी कार्य करे। इसके लि‍ए सामुद्रि‍क पर्यावरण के क्षेत्र में होने वाले वि‍कासों को मद्देनजर रखते हुए कार्य करना है।
लेड(IV) ऑक्साइड

लेड (IV) ऑक्साइड एक अकार्बनिक यौगिक है।
धातिवाङ

जनसंख्या

नेपाल के २००१ का जनगणना अनुसार धातिवाङ का जनसंख्या २२२७ है। इसमै पुरुष ४५% और महिला ५५% है।
ओवेन चेम्बर्लेन

ओवेन चेम्बर्लेन एक भौतिक वैज्ञानिक हैं जिन्होंने १९५९ में भौतिक शास्त्र का नोबेल पुरस्कार जीता था
फ्रैंक ब्लैकमर

फ्रैंक ब्लैकमर (16 फरवरी 1916 – 5 जून 2008) एक ब्रिटिश एयरमैन तथा ट्रैफिक इंजिनियर थे।
समुद्रफेनी

विवरण

समुद्रफेनियों की आँख का भीतरी काला भाग W-आकार का होता है। ओक्टोपसों की तरह इनकी भी आठ भुजाएँ होती हैं और दो लम्बें टेंटेकल भुजाएँ होती हैं जिनसे यह अपने ग्रास को पकड़ सकते हैं। इनके मस्तिष्क और व्यवहार से यह अनुमान लगाया गया है कि यह सबसे बुद्धिमान अकशेरुकी (बिना रीढ़ वाले) प्राणियों में से एक हैं।
राजेंद्र कुमारी बाजपेयी

प्रारंभिक जीवन और परिवार

उनका जन्म 8 फ़रवरी 1925 को बिहार के भागलपुर जिले के लालूचक में पंडित एस के मिश्रा के यहाँ हुआ था। वे रविशंकर शुक्ल की नातिन थी और श्यामा चरण शुक्ल और विद्या चरण शुक्ल की भांजी। विद्यालयी शिक्षा के पश्चात उन्होने इलाहाबाद विश्वविद्यालय से स्नातकोत्तर की शिक्षा तथा पी॰ एच॰ डी॰ की।
उनकी शादी पेशे से शिक्षक और 1942 में भारत छोड़ो आंदोलन में भाग लेने वाले डी.एन. बाजपेयी से 1947 में हुई। जिससे उन्हें एक पुत्र अशोक बाजपेयी और एक सुपुत्री डॉ॰ रंजना बाजपेयी हुई।

राजनीतिक जीवन

वे 1962 से 77 तक उत्तर प्रदेश की विधान सभा की सदस्या रहीं। इस दौरान वे उत्तर प्रदेश कांग्रेस कमेटी की अध्यक्षा भी रही। वे पूर्व प्रधान मंत्री इंदिरा गांधी की बेहद करीबी मानी जाती रही हैं। 1970 से 1977 के दौरान वे उत्तर प्रदेश में कई मंत्रालयों का नेतृत्व किया। इसके बाद वे 1980 में सीतापुर से लोकसभा के लिए निर्वाचित हुई और यहीं से उन्होने लगातार 1984 और 1989 में भी लोकसभा के लिए चुनी गयी। वे 1984 से 1986 तक वे केंद्रीय सामाजिक कल्याण मंत्रालय में स्वतंत्र प्रभार के साथ राज्य मंत्री रहीं। 1986 से 1987 तक श्रम मंत्रालय में स्वतंत्र प्रभार के साथ राज्य मंत्री रहीं और 1987 से 1989 तक कल्याण मंत्रालय में स्वतंत्र प्रभार के साथ राज्य मंत्री रहीं। उसके बाद वे 2 मई 1995 से 22 अप्रैल 1998 तक पांडिचेरी के लेफ्टिनेंट गवर्नर के रूप में कार्य किया।

निधन

वे लंबे समय तक गुर्दे संबंधी बीमारी से ग्रस्त रही। 17 जुलाई 1999 को इलाहाबाद में उनकी मृत्यु हो गयी। उनकी मृत्यु के समय उनकी सुपुत्री डॉ॰ रंजना बाजपेयी उत्तर प्रदेश महिला कांग्रेस की अध्यक्षा थी और पुत्र आशोक बाजपेयी, जिला कांग्रेस कमेटी के अध्यक्ष।
यूटीसी−०४:००

मानक समय

उत्तरी गोलार्द्ध की सर्दियों में

मानक समय

पूरे साल मानक समय के रूप में निम्न जगहों पर।

मानक समय

दक्षिणी गोलार्ध की सर्दियाँ